Document ID: 31997R2469

KOMISSION ASETUS (EY) N:o 2469/97,
annettu 11 päivänä joulukuuta 1997,
tiettyjen luuttomien naudanlihojen vientiin myönnettävää erityistukea koskevista edellytyksistä annetun asetuksen (ETY) N:o 1964/82, maataloustuotteiden nimikkeistöstä vientitukia varten annetun asetuksen (ETY) N:o 3846/87 ja naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2321/97 (2), ja erityisesti sen 13 artiklan 12 kohdan,
sekä katsoo, että
komission asetuksessa (ETY) N:o 1964/82 (3), sellaisena kuin se on muutettuna asetuksella (ETY) N:o 3169/87 (4), säädetään tiettyjen täysikasvuisten urospuolisten nautaeläinten etuneljänneksistä saatujen luuttomien naudanlihojen vientiin myönnettävän erityisen vientituen myöntämistä koskevista edellytyksistä,
Uruguayn kierroksen maataloutta koskevan sopimuksen täytäntöönpanon jälkeen vaikuttaa suotavalta säätää järjestelmästä, jonka avulla voidaan paremmin erotella kolmansiin maihin tietyin etuuksin vietävät naudanliha-alan tuotteet; täysikasvuisten urospuolisten nautaeläinten etuneljänneksistä saatujen luuttomien palojen erityisen vientituen käyttöönotolla voitaisiin saavuttaa tämä tavoite; tämän vuoksi on syytä laajentaa asetuksessa (ETY) N:o 1964/82 säädetty nykyinen järjestelmä koskemaan näitä tuotteita,
noudatettavaa vähärasvaisen lihan vähimmäispitoisuutta sovelletaan luuttomien palojen yhteiseen keskiarvoon, ja tämän vuoksi on syytä vahvistaa tämä osuus 55 prosentiksi.
saatu kokemus on osoittanut, että tietyt tekniset muutokset ovat tarpeen, ja erityisesti takaneljänneksen kylkiluiden määrää on vähennettävä yhdeksästä kahdeksaan sekä toimijoiden on annettava pitää kaupan näistä neljänneksistä saatua fileetä yhteisön markkinoilla,
7 artiklan 1 kohdassa säädettyjä poikkeuksia ei enää sovelleta jäsenvaltioissa; tämän vuoksi ne on syytä poistaa,
Uruguayn kierroksen maataloutta koskevan sopimuksen täytäntöönpanon jälkeen komissio pystyy seuraamaan vientitodistusten avulla niiden määrien kehitystä, joille on annettu erityinen vientituki; tämän vuoksi on mahdollista poistaa 9 artiklassa tarkoitetut jäsenvaltioiden tiedonannot,
komission asetukset (ETY) N:o 798/80 (5), sellaisena kuin se on viimeksi muutettuna asetuksella (ETY) N:o 471/87 (6), ja (ETY) N:o 2730/79 (7), sellaisena kuin se on viimeksi muutettuna asetuksella (ETY) N:o 1180/87 (8), kumottiin maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetussa komission asetuksessa (ETY) N:o 3665/87 (9), sellaisena kuin se on viimeksi muutettuna asetuksella (EY) N:o 815/97 (10); tässä asetuksessa on suotavaa ajantasaistaa viittaukset, ja
täysikasvuisten urospuolisten nautaeläinten etuneljänneksistä saatujen luuttomien naudanlihojen erityisen vientituen käyttöönotto edellyttää vientitukinimikkeistön ja vientitukeen oikeutettujen naudanlihaluokkien muutosta; tämän vuoksi on syytä korvata komission asetuksen (ETY) N:o 3846/87 (11), sellaisena kuin se on viimeksi muutettuna asetuksella (EY) N:o 2333/97 (12), liitteessä oleva 5 osa sekä komission asetuksen (EY) N:o 1445/95 (13), sellaisena kuin se on viimeksi muutettuna asetuksella (EY) N:o 2284/97 (14), liite III,
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1964/82 seuraavasti:
1. Korvataan 1 artikla seuraavasti:
"1 artikla
Täysikasvuisten urospuolisten nautaeläinten tuoreista tai jäähdytetyistä etu- ja takaneljänneksistä saaduille, erikseen pakatuille luuttomille paloille, joiden vähärasvaisen lihan keskimääräinen osuus on vähintään 55 prosenttia, voidaan antaa erityisiä vientitukia tämän asetuksen edellytysten mukaisesti.
Tässä asetuksessa
- etuneljänneksillä tarkoitetaan yhdistetyn nimikkeistön 2 luvun d ja e alakohdan 1 A lisähuomautuksissa määriteltyjä erottamattomia tai erotettuja, suoraan tai `pistoolileikkuulla` leikattuja etuneljänneksiä
- takaneljänneksillä tarkoitetaan yhdistetyn nimikkeistön 2 luvun f ja g alakohdan 1 A lisähuomautuksissa määriteltyjä erottamattomia tai erotettuja suoraan tai `pistoolileikkuulla` leikattuja takaeljänneksiä, joissa on enintään kahdeksan kylkiluuta tai kylkiluuparia."
2. Korvataan 2 artiklan 1 kohta seuraavasti:
"1. Toimijan on tehtävä jäsenvaltioiden nimeämille toimivaltaisille viranomaisille ilmoitus, jossa hän ilmaisee haluavansa leikata tämän asetuksen mukaisesti luuttomiksi 1 artiklassa tarkoitetut etu- tai takaneljännekset ja viedä kaikki luuttomat palat kukin pala erikseen pakattuna, jollei 6 artiklasta muuta johdu. Lisäksi vähärasvaisen lihan keskimääräisen osuuden kaikissa näissä luuttomissa paloissa on oltava vähintään 55 prosenttia."
3. Poistetaan 2 artiklan 3 kohdasta, 3 artiklasta ja 4 artiklasta etuliite "taka".
4. Korvataan 4 artiklan 1 kohta seuraavasti:
"1. Luiden poiston jälkeen toimijan on hyväksymismerkin saamiseksi esitettävä toimivaltaiselle viranomaiselle yksi tai useampi kappale `todistukset luuttomista lihoista` -asiakirjoja, joita koskeva malli on liitteissä I ja II ja joiden 7 sarakkeessa on 2 artiklan 2 kohdassa tarkoitetun todistuksen numero."
5. Korvataan 5 artikla seuraavasti:
"5 artikla
1. Komission asetuksen (ETY) N:o 3665/87 (*) 34 artiklassa tarkoitetuista toimituksista tai asetuksen (ETY) N:o 565/80 5 artiklassa tarkoitettuun menettelyyn asettamista koskevat yhteisön ulkopuolelle suuntautuvan viennin muodollisuudet on täytettävä siinä jäsenvaltiossa, jossa 2 artiklassa tarkoitettu ilmoitus on hyväksytty.
2. Tulliviranomainen merkitsee `todistukset luuttomista lihoista` -asiakirjan 11 sarakkeeseen komission asetuksen (ETY) N:o 3665/87 3 artiklan 5 kohdassa tarkoitettujen ilmoitusten numeron ja päivämäärän.
Jos asetuksen (ETY) N:o 565/80 5 artiklassa tarkoitettu menettely toteutetaan, tulliviranomaisen on mainittava asetuksen (ETY) N:o 3665/87 25 artiklan 1 kohdassa tarkoitettujen maksuilmoitusten numero ja päivämäärä.
Nämä merkinnät tehdään tarvittaessa todistuksen kääntöpuolelle ja tulliviranomainen todistaa ne oikeiksi.
3. Sen jälkeen, kun `todistukset luuttomista lihoista` -asiakirjassa ilmoitettujen luuttomiksi leikattujen palojen kokonaismäärää koskevat tullimuodollisuudet on täytetty, tämä todistus lähetetään virkateitse vientitukien maksamisesta vastaavalle elimelle.
(*) EYVL N:o L 351, 14.12.1984, s. 1."
6. Poistetaan kyseiseltä sivulta alaviite (1).
7. Korvataan 6 artikla seuraavasti:
"6 artikla
1. Jollei 2 kohdan soveltamisesta muuta johdu, erityisen vientituen myöntäminen edellyttää ylivoimaista estettä lukuun ottamatta kaikkien edellä mainitun tarkastuksen alaisten luuttomiksi leikattujen palojen vientiä, sanotun kuitenkaan rajoittamatta asetuksen (ETY) N:o 3665/87 soveltamista.
2. Toimija voi kuitenkin pitää yhteisössä kaupan fileen ilman ketjulihasta tai sen kanssa, luut, isot jänteet, rustot, rasvapalat ja muut luuttomaksi leikkaamisesta syntyvät leikkuujätteet. Jos toimija haluaa pitää fileen kaupan yhteisössä, hänen on mainittava tästä 2 artiklan 1 kohdassa tarkoitetussa ilmoituksessa. Lisäksi takaneljänneksiä koskevan `todistus tai todistukset luuttomista lihoista` -asiakirjan 4 sarakkeessa on oltava maininta `EI FILEETÄ`."
8. Poistetaan 7 artiklan 1 kohta ja 2 kohdan ensimmäinen luetelmakohta. Artiklan 2 kohdasta tulee 1 kohta.
9. Lisätään 8 artiklaan kolmas alakohta seuraavasti:
"Etu- ja takaneljännesten luuttomiksi leikkaaminen samaan aikaan samassa leikkaamohuoneessa on kielletty."
10. Poistetaan 9 artikla.
11. Korvataan asetuksen liite tämän asetuksen liitteillä I ja II.
2 artikla
Korvataan asetuksen (ETY) N:o 3846/87 liitteessä oleva 5 osa tämän asetuksen liitteellä III.
3 artikla
Korvataan asetuksen (ETY) N:o 1445/95 liite III tämän asetuksen liitteellä IV.
4 artikla
Tämä asetus tulee voimaan 19 päivänä tammikuuta 1998.
Sitä sovelletaan sellaisiin toimiin, joista hyväksytään asetuksen (ETY) N:o 3665/87 3 artiklan 1 kohdassa tai 25 artiklan 1 kohdassa tarkoitettu ilmoitus, ja joissa tuotteen mukana on tämän asetuksen voimaantulopäivänä tai sen jälkeen annettu vientitodistus.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1997.

Labels: 3
17
6